钦定古今图书集成/明伦汇编/人事典/第014卷 > 《本草纲目》 > 《发明》
## 钦定古今图书集成/明伦汇编/人事典/第014卷 > 《本草纲目》 > 《发明》

李时珍曰：“唾津乃人之精气所化，人能每旦漱口擦
齿，以津洗目，及常时以舌舐拇指甲揩目，久久令人
光明不昏。又能退翳。凡人有云翳，但每日令人以舌
舐数次，久则真气熏及，自然毒散翳退也。”《范东阳方》
云：“凡人魇死，不得叫呼，但痛咬脚跟及拇指甲际，多
唾其面，徐徐唤之，自省也。”按：黄震《日抄》云：“晋时南阳
宗定伯夜遇鬼，问之，答曰：‘我新死鬼也’。”问其所恶，曰：
“不喜唾耳。急持之，化为羊。恐其变化，因大唾之，卖得
千钱。”乃知鬼真畏唾也。